U modernoj povijesti nije bilo Olimpijskih igara na kojima oni najveći i najmoćniji nisu jednostrano koristili sve moguće dnevne povode za prevagu u prljavim propagandnim ratovima dok se sve ono zlo što se sada obnavlja u Bosni ponovno obilno koristi za obnovu starih ratova, kleveta i podmetanja

Za nju, i njezine istomišljenike iz Sarajeva, kada se radi o BiH, Hrvatska mora zauvijek ostati u popravnom kutu, jer je zauvijek osuđena, obilježena i otpisana zbog nasilja iz Tuđmanovih vremena, bez obzira što s tom zemljom dijeli više od tisuće kilometara zajedničke granice, bez obzira što u njoj još uvijek žive stotine tisuća Hrvata, bez obzira što je i europska Unija, kada je odlučivala o pristupu Hrvatske, upravo Zagrebu namijenila ulogu posrednika i prijatelja koji bi u ovom okružju trebao stišavati strasti, a promicati europska mjerila. A Milanović je, bez obzira što se i u Mostaru dokazao kao vrlo loš i zbrkan govornik (za vrijeme sarajevske Olimpijade nitko nije šutirao BiH), vrlo mudro, pravovremeno i sabrano već u prvom trenutku otišao u Mostar kako bi smirio one nabrijane Hrvate koji su već bili spremni da s podjednakom mjerom mržnje i nasilja odgovore na 'invaziju s one druge strane mosta', a cijeloj BiH, pa i onima u Sarajevu, pokazao da nakon što su u Daytonu izgubili 'Republiku Srpsku', Hrvatsku ipak ne mogu uređivati kako im se svidi, od izgradnje džamija do Pelješkog mosta, od uporabe Luke Ploče do boračkih mirovina. To je sada shvatio i Lagumdžija, pohvalivši Milanovićev posjet kao potporu miru i europskoj budućnosti.